Марко Ганчев
Битката на ветровете

chitanka.info

Цяла нощ над Ветрен

ветрове се биха.

То не е каквото

котка да изкиха.

Южният се втурва,

блъсва северняка.

Но и северняка

носи душа яка.

С удар срещу удар,

с рев на рев отвръща,

тъй че се разтърсва

в село всяка къща.

Мерят ветровете

мощности и воли.

Ветренци се питат:

— Боже, за какво ли?

Щом се съмна, всеки

гледа — що да види:

вдигнати от Ветрен

всички керемиди.

Стрехите разкрити,

в тях небето свети.

Ей защо се били

толкоз ветровете…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.